T̃e'ña Yompor ñeñt̃ e'ñe ñapuet̃ partsotets , ñeñt̃ allohuen es eñotyets , ñam̃a ñeñt̃ Ya'queshp̃atañer yepen , ñañapa' atarr ahuamencat̃esha' , ñachña ahuamencat̃ sepene' allochñapa' amach alla seshora'nerro . Att̃ochña sapa' c̈hapatuerrescha' e'ñe ñesho all atarr cohuentena ña . E'ñech socsheñeshocmañen sec̈hac̈herr , amach eñalle ama't coñe't̃a ñeñt̃cha' entapreterres ñeñt̃ ama pocteye' enteno ña . T̃e'pa' e'ñe yame'ñeñot̃ Yepartseshar Jesucristo aye'choc̈htaterrapo'ch Yompor att̃och e'ñe cohuen yecohuentaterrñañ . C̈hocmuepa'ch e'ñe ñapuet̃ Yepartseshar yepeñ , c̈hocmuepa'ch am̃cha'taret̃tena e'ñe t̃ayot̃eñ errponañohuen ñeñt̃ atet̃ p̃a ahuat̃ot̃eñ . T̃e'pa' ñeñt̃ach notas , ñeñt̃pa' att̃etepa'ch Nompore . Allohua .
